Centre Excursionista Llinars del Vallès

SORTIDA AL CIM DE COMANEGRA I PIC DE LES BRUIXES (Alta Garrotxa)
2022-09-25 07:00 - 17:00 (Europe/Paris) | CELLV
DADES TÈCNIQUES:
DATA: Diumenge 25 setembre
HORA I LLOC SORTIDA: 7:00 al local del CELLV
MITJÀ DE TRANSPORT: cotxes particulars.
DIFICULTAT: baixa.
RECORREGUT: 8,72 Km. (circular) Consulteu-lo aquí.
DESNIVELL: +/- 405 mCAL PORTAR: esmorzar, dinar, beguda, roba d’abric, paravent i calçat de muntanya.
CONFIRMAR ABANS DEL 23 SETEMBRE al grup de whatsapp del 100 cims o bé a vicepresidencia@cellv.cat

Recordeu que cal ser soci i tenir la FEEC per poder participar en el repte
dels 100 cims

Inici de curs de la Secció Infantil i Juvenil
2023-09-30 18:00 - 20:00 | CELLV
Ens fa molta il·lusió informar-vos que el proper dissabte 30 de setembre iniciem el curs 2023-2024 a la Secció Infantil i Juvenil del CELLV!
Us explicarem totes les novetats d’enguany i també recordarem tot el que vam viure el curs passat. A més, repartirem berenar per a totes les persones assistents.
L’horari serà el següent:
18:00h: vídeos resum del curs 2022-2023 📹
18:45h: berenar per a tothom🍫
19:15h: reunió de famílies (separades per grups) 👥
Així que us hi esperem! Per més informació i inscripcions contacteu-nos a: infantilijuvenil@cellv.cat

Presentació Secció Jove de Muntanya del Centre Excursionista
2023-10-06 19:00 - 20:30 | CELLV
⛰️🥾💥 Tens entre 18 i 35 anys? T’agradaria anar a la muntanya amb gent de la teva edat? Uneix-te a la Secció Jove de Muntanya del Centre Excursionista de Llinars del Vallès! Seguim a tope amb la secció perquè tenim ganes de fer excursions i gaudir de la natura amb bona companyia! Vols conèixer tots els detalls? T’esperem a la sessió de presentació on t’explicarem com funcionarà la secció i la primera sortida que tenim programada!
🗓️ Divendres 6 d’octubre 2023
📍 Local del Centre Excursionista de Llinars del Vallès (Plaça dels Països Catalans, s/n)
🕔 19:00h
T’hi esperem! 😎

KOM TRAIL EL CORREDOR
2023-10-08 09:00 - 14:00 | Pavello Esportiu de Llinars del Vallès, Pl Països Catalans, Llinars del Vallès, Barcelona, 08450, Espanya
El proper 8 d’octubre tindrem de nou la millor Trail del Corredor.

La Kom Trail el Corredor, és una cursa per muntanya que té com a objectiu conèixer una part de l’entorn de Llinars del Vallès i del Parc Natural del Corredor Montnegre.
Esta oberta a tota persona a partir de 18 anys d’edat o, a partir de 14 anys sota la responsabilitat d’un adult.
Hi ha dos recorreguts circulars, la Mitja Kom 24 de Llinars del Vallès, fins al Santuari del Corredor i tornar, amb una distància de 24 quilòmetres (desnivell 785 m) i un circuit més curt, la Kom 12, de 12 quilòmetres (desnivell 376 m). Tots dos recorreguts estaran senyalitzat en la seva totalitat amb cintes de plàstic i comptaran amb l’assistència de personal de l’organització en punts i cruïlles conflictius o amb possibilitat de pèrdua. L’organització no pot fer-se responsable de les possibles incidències malintencionades per part de tercers.

100 cims: Castell de Milany
2023-10-15 08:00 - 14:00 | CELLV
Matinal a Osona.
Castell catalogat com a bé cultural d’interès nacional, en estat de ruïna, al cim del Milany, un puig que domina la vall que comunica Vallfogona amb la plana de Vic. Es tracta del castell català bastit a major alçada.
Cim de 1.529 m.

100 cims: puig de les agudes Setcases
2023-11-19 07:30 - 17:00 | CELLV
Farem un recorregut circular, sense dificultat i amb vistes molt boniques.
Recorregut: 10’17Km
Desnivell: 794m
Porteu esmorzar i dinar!

100 cims: sortida al Matagalls
2023-12-17 08:00 - 14:00 | CELLV
Un any més el Centre Excursionista Llinars del Vallès us convida a passar un matí familiar tot pujant el Pessebre al cim del Matagalls. El proper diumenge 17 de desembre ens trobarem davant del CELLV per pujar tots plegats cap a Collformic.
Anirem fins a l’Aparcament que hi ha en el Km.26 de la BV-5301, uns 300 metres abans d’arribar a Collformic (punt vermell al mapa). Allà ens reunirem amb els grups de Falcons i Linxs de la Secció Infantil i Juvenil, que pugen caminant des de Llinars del Vallès, i esmorzarem tots junts.
El recorregut complet de la caminada, anar i tornar, és de 7 km, alguns trams amb força pendent, i amb un desnivell positiu acumulat de 560 metres. L’activitat durarà unes 4 hores, comptant que estarem una estoneta al cim. Calculem la tornada a Collformic, on finalitzarem l’activitat.
IMPORTANT: El cim del Matagalls té una alçada de 1697 m. Cal portar roba d’abric i calçat apropiat en previsió de vent, fred, o mal temps en general.

Esquí de Muntanya: sortida a Vallter
2024-01-14 08:00 - 17:00 | CELLV
Si us voleu apuntar a la primera sortida de la secció d’esquí de muntanya a Vallter, cal que escriviu a secretaria@cellv.cat.

Els Esgavellats: Sortida secció de muntanya
2024-01-14 08:00 - 17:00 | CELLV
Aquesta és una ruta circular d’11 km amb 359m de desnivell, a Vilanova del Camí.
Hora de trobada: 8h del matí al Centre Excursionista
Ens endurem el dinar i serem a Llinars a mitja tarda.

Aplec de Sant Sebastià: sortida amb la secció familiar
2024-01-20 08:00 - 17:00 | Llinars del vallès
Un any més com a secció familiar ens afegim a l’aplec de Sant Sebastià.
Ens trobarem a les 8h del matí al Centre per pujar tots caminant. Un cop allà hi ha possibilitat de comprar esmorzar de forquilla.

Cinefòrum de muntanya: Ascensió a l'Aconcagua
2024-01-20 20:30 - 22:00 | CELLV
Ara que celebrem el 20è aniversari de l’Ascensió a l’Aconcagua per part dels socis del Centre Alfonso Garrido, Abel Arredondo i Pep Torrents, projectarem al centre la pel·lícula de la seva gesta.
Hi haurà un petit refrigeri per comentar la pel·lícula en acabar.

Bicicleta de Muntanya al Corredor
2024-01-27 09:00 - 12:30 | CELLV

Cim Puig de la Caritat a l’Estany. Secció 100 cims
2024-01-28 08:00 - 17:00 | CELLV
Una caminada circular, matinal, d’uns 14 Km. pel Moianès.
Entorn molt bonic per posar-nos en forma després de festes.

Sortida al Castell de Popa. Secció de Muntanya.
2024-02-14 08:00 - 17:00 | CELLV
Documentat des de l’any 1014, la seva principal funció era la defensa de la vall de la riera de Castellcir – el Tenes.
Popularment, és conegut per castell de la Popa, nom al·lusiu a la forma del penyal que li fa de base, el qual li confereix un aspecte espectacular.

Cinefòrum: Chhaupadi, l'estigma de la menstruació al Nepal
2024-03-09 20:30 | CELLV
Projecció de la pel·lícula “Chhaupaddi, l’estigma de la menstruació al Nepal”

Esquiada del Centre
2024-03-15 19:00 - 2024-03-17 17:00 | Andorra
Tota la informació de l’esquiada del centre del cap de setmana del 15,16 i 17 de març, aquí.

Secció de Muntanya: Sortida a la Torre de Claramunt
2024-03-17 08:00 - 17:00 | CELLV
Sortida de la secció de Muntanya al municipi de la Torre de Claramunt, a l’Anoia.

Secció familiar: Sortida a Les Agudes
2024-03-31 09:00 - 14:00 | CELLV
Aquest diumenge de Pàsqua, 31 de març, farem la sortida de la secció familiar a Les Agudes .
Si voleu venir envieu un correu a secretaria@cellv.cat

Us hi esperem!

100 cims: Sortida al Taga
2024-04-07 08:00 - 17:00 | CELLV
El proper diumenge 7 d’abril anirem al Taga!
⛰Sortida de tot el dia al Taga (Ripollès)
⏰Hora i lloc sortida: a les 8:00 al centre.
🏁 Recorregut: 9,95 Km. amb desnivell de +/- 717 m.
🥪 Porteu esmorzar i dinar.

Aquí trobareu la traça de Wikiloc.

Secció Bicicleta de Muntanya: Sortida a la Roca
2024-04-07 09:00 - 14:00 | CELLV
Arriba la la segona sortida secció bicicleta, anirem a la Roca a buscar corriols, ens adaptarem a les persones que vinguin, la sortida es al centre a les 9!
Si voleu venir enviar mail a btt.celv@gmail.com, animeu-vos ho passarem bé!!!

Assemblea General de socis
2024-04-19 19:45 - 21:30 | CELLV
De conformitat amb el que disposen els estatuts de la nostra entitat i complint l’acord pres per la junta directiva, convoquem tots els socis i sòcies a la propera Assemblea general ordinària que se celebrarà:
Dia: Divendres 19 de abril del 2024
Hora: 19:45h en primera convocatòria i a les 20:15h en segona convocatòria.
Lloc: Al nostre local.
Ordre del dia:

Aprovació, si s’escau, de l’acta de l’Assemblea anterior.
Estat de comptes de l’any 2023 i aprovació.
Presentació del pressupost de l’any 2024 i aprovació.
Informe de l’estat general del centre i les seves seccions.
Precs i preguntes.

Agraïm la vostra assistència.
Atentament,

Projecció de cinema de muntanya: Tocant el cel a l'Himàlaia!
2024-04-27 20:00 | CELLV
El proper dissabte 27 d’abril farem al Centre la Projecció del Trekking per l’Himàlaia fins el Camp Base de l’Everest (5.364m).
Una ruta circular per la vall de Gokyo (Gokyo Peak 5.350m), saltant a la vall del Khumbu (Everest) pel famós Cho La Pass, a 5.420m. I l’ascensió final a l’espectacular Mirador natural de l’Everest, el Kala Pattar situat a 5.560m.

100 cims: Balandrau
2024-04-28 08:00 - 17:00 | CELLV
El proper 28 d’abril pujarem el cim del Balandrau, talaia sobre les gorgues del Freser.

⛰Sortida de tot el dia al cim de Balandrau (Ripollès)
⏰Hora i lloc sortida: a les 7:30 al centre.
🏁 Recorregut: 5,53 Km. amb desnivell de +/- 550 m.
🥪 Porteu esmorzar i dinar.

Traça
Comarca: Ripollès
Altitud: 2585 m
Latitud: 42.3701065555º
Longitud: 2.21956587983º

El ‘ Balandrau ‘ pel torrent de la Fontlletera i tornada pel llom de la serralada)

Aquest cim és malauradament famós perquè el desembre del 2000 i degut a un torb sobtat hi van morir 10 excursionistes. Si voleu conèixer la història, TV3 va fer un documental que narra d’una forma molt real i colpidora el que va passar.

Només aclarir que es tracta d’un cim sense cap dificultat, amb molt bones vistes durant tot el recorregut (i que no hi ha previsió de torb pel diumenge 28 😜). Animeu-vos a venir!!!!!

Cinexic Abril: El viatge d'Ernest i Celestina
2024-04-28 18:00 - 19:30 | CELLV
Un mes més comptem amb una nova pel·lícula del cicle CINEXIC.
EL VIATGE D’ERNEST I CÉLESTINE

A partir de 6 anys
Durada del programa: 80 minuts
Formats disponibles: DCP/BluRay/DVD/Arxiu digital
Llengües disponibles: castellà, català, VOSE i VOSCAT
Disponibles els drets no theatrical a través d’aquest catàleg
L’Ernest i la Célestine tornen al país de l’Ernest per a poder arreglar el seu preciós violí espatllat. Llavors, descobreixen que la música ha estat prohibida en tot el país des de fa anys. Per a ells, és impossible viure sense música! Amb l’ajuda dels seus còmplices, entre els quals es troba un misteriós justicier emmascarat, l’Ernest i la Célestine intentaran posar fi a aquesta injustícia, per a poder portar de nou l’alegria al país dels ossos.
El duet nominat a l’Oscar® Ernest i Célestine torna per a una nova i emocionant aventura que els porta a l’exòtica terra de Gibberitia. La seva amistat única i el seu amor per la música s’uniran una vegada més en una història poètica i commovedora que captivarà nens i adults per igual.

Secció de muntanya: Pont de la Rovira
2024-05-05 08:00 - 17:00 | CELLV
Una caminada per un dels racons més bonics de la Vall de Bianya, seguint el curs de la riera de Santa Llúcia fins al pont de la Rovira.

100 cims: Cap de la Gallina Pelada
2024-05-26 08:00 - 17:00 | CELLV
El proper diumenge 26 del maig anirem a fer el Cap de la Gallina Pelada, de la Serra d’Ensija.
💯cims

⛰Sortida de tot el dia al cim de la Gallina Pelada (Serra Ensija, Berguedà) de 2310 m.
⏰Hora i lloc sortida: a les 7:00 al centre.
🏁 Recorregut: 9,74 Km. amb desnivell de +/- 609 m.
🥪 Porteu esmorzar i dinar.

Aquí podeu veure la traça (Wikiloc)

Si us hi voleu apuntar i encara no sou al grup de whats app de 100 cims, escriviu a vicepresidencia@cellv.cat.

Secció de bicicleta de muntanya: Volta circular pel Vallès
2024-06-01 08:00 - 13:00 | CELLV
Nova sorida de la secció de bicicleta de muntanya!

Distància: 50 km
Desnivell: 500m
Hora de sortida: 8h
Hora d’arribada: 13h
Punt de sortida: CELLV

Si us hi voleu afegir escriviu a btt.cellv@gmail.com

Secció de muntanya: Castell de Boix
2024-06-09 08:00 - 17:00 | CELLV
En aquesta ocasió anirem fins al Castell de Boix de Taradell.
El Castell de Taradell o també anomenat Castell d’en Boix s’alça a damunt del municipi de Taradell, a Osona, esdevenint un magnífic mirador.

Secció familiar: Les Agudes
2024-06-09 09:00 | CELLV
Aquest any tancarem el curs amb l’última sortida de la secció familiar, anant a les Agudes. Hi esteu tots convidats!
Si us hi voleu apuntar, escribiu a secretaria@cellv.cat.

Ens hi veiem!

Sortida social a les Coves de Collbató
2024-06-16 09:00 - 17:00 | CELLV
A la sortida social d’enguany anirem a Montserrat a les coves de COLLBATÓ, on visitarem les coves de salitre, una visita guiada que us sorprendrà!
La sortida tindrà un cost de 8€, els no socis 27 €, aquest preu inclou autocar, dinar i visita a les coves.
Sortirem a les 9h del centre.

Recordeu portar plat, got i coberts i roba d’abric.

Les places són limitades, per apuntar-vos heu d’enviar un correu a secretaria@cellv.cat i esperar que us contestin amb el preu que haureu de pagar, que serà la confirmació que esteu apuntats.

Aprofitem l’ocasió per saludar-vos i desitgem que gaudiu molt d’aquesta sortida!
